Koreyaning yirik kosmetika kompaniyasi AmorePacific ("Amor pasifik") tish yuvish vositalari inson sog‘lig‘i uchun xavfli moddalar bo‘lgani sababli sotuvdan qaytarib olinayapti. Bu haqda Janubiy Koreya oziq-ovqat va farmakologiya xavfsizligi vazirligi ma’lum qilgan. "Median ("Median") savdo belgisining 11t mahsuloti savdo peshtaxtalaridan qaytarib olinadi. Ularning tarkibida metilizotiazolinon (MIT) va metilxlorizotiazolinon (CMIT) moddalari mavjudligi aniqlangan", - deyiladi xabarda. Unda ta’kidlanishicha, bu tish pastalari xorijga eksport qilinmagan. Ushbu moddalar ayrim mamlakatlarda kosmetika sanoatida konservantlar va zamburug‘larga qarshi vositalar sifatida qo‘llaniladi. Janubiy Koreyada tish yuvish vositalari ishlab chiqishda ulardan foydalanish taqiqlangan.